ג'יימס פטרסון

ג'יימס פטרסון (באנגלית: James Patterson; נולד ב-22 במרץ 1947) הוא סופר אמריקני שפרסם למעלה ממאה ספרים, מהם עשרות הגיעו לראש רשימת רבי המכר של הניו יורק טיימס. פטרסון נולד בעיר ניוברג שבמדינת ניו יורק. סיים את לימודיו האקדמיים עם תואר שני באנגלית, ואף על פי כן החל לעבוד בענף הפרסום. בשנת 1976 פרסם את ספרו הראשון, "The Thomas Berryman Number", מותחן שבו הופיעה הדמות של אלכס קרוס, בלש פרטי החוקר מקרי רצח, שעתידה להיות הדמות הידועה ביותר של פטרסון. על ספר זה זכה פטרסון בפרס אדגר. אף על פי ההצלחה הראשונית הזו, הקריירה הספרותית של פטרסון החלה לתפוס תאוצה החל משנת 1993, עם יציאת ספרו "...אז בא עכביש", שלאור הצלחתו אף עובד לסרט בשנת 2001, תחת השם "שעת העכביש", בכיכובו של מורגן פרימן. ספר זה היה הראשון שנכנס לרשימת רבי המכר של הניו יורק טיימס, והגיע עד למקום השישי בה. הספר היה הראשון מתוך סדרת הספרים של הבלש אלכס קרוס, 19 שנים לאחר שדמות זו הופיעה בספרו הראשון. לאור הצלחתו פרש פטרסון מעבודתו בפרסום והקדיש את כל זמנו לכתיבה. ספרו "רצח מס' 1", שיצא בשנת 2001 היה לספרו הראשון שהגיע למקום הראשון ברשימת רבי המכר של הניו יורק טיימס. לימים יהפוך פטרסון לסופר שספריו הגיעו יותר מכל סופר אחר לראש רשימת רבי המכר. נכון לאפריל 2022, 76 מספריו הגיעו למקום הראשון (האחרון שבהם נקרא Run, Rose, Run) ברשימה. לצד סדרת הספרים של אלכס קרוס, פטרסון מפרסם גם סדרות אחרות: "מועדון הרצח של הנשים" (שהספר "רצח מס' 1" הוא הראשון בסדרה זו), Maximum Ride, מכשפה וקוסם (שניהם מיועדים לבני נוער), מייקל בנט (בלש משטרת ניו יורק), Daniel X (ספרי מדע בדיוני), ג'ק מורגן (חוקר פרטי) ו-Middle School (המיועד לילדים). פטרסון גם נודע בזכות שיתוף הפעולה בינו לבין סופרים שונים, כגון: מקסין פטרו, פיטר דה ג'ונג ואנדרו גרוס, ושיתופי פעולה אלו מאפשרים לפטרסון להוציא לאור ספרים רבים בכל שנה: ספרו ה-50, "הרקיע השביעי" יצא לאור בפברואר 2008. ספרו ה-100, Daniel X: Armageddon, יצא לאור באוקטובר 2012. בשנת 2010 שבר שיא גינס כאשר היה לאדם הראשון שמכר למעלה ממיליון ספרים אלקטרוניים. באוגוסט 2012 פרסם מגזין פורבס רשימת סופרים מרוויחים ובראשה עמד פטרסון עם הכנסות של 94 מיליון דולר במהלך השנה שלפני הכנת הרשימה. ב-2014 הוביל פטרסון מחאה חברתית בנוגע למצב שוק הספרים. ...אז בא עכביש – 1995 חתום בנשיקה – 1997 - עובד לקולנוע בשם זה. ג'ק וג'יל – 1998 מחבואים – 1999 חתול ועכבר – 1999 כשהרוח נושבת – 2000 אדום הוא הורד – 2002 רצח מס' 1 – 2003 יומנה של סוזאן לניקולס – 2003 הזדמנות מס' 2 – 2004 בית החוף – 2004 מרי מרי – 2007 שופט תחת אזהרה – 2008 בגד ים – 2010 בלי להשאיר עקבות – 2011 חטיבת הביניים או שנות חיי הגרועות ביותר – 2011 משחקים פרטיים – 2012 אלכס קרוס – 2012 מכשפה וקוסם – 2013 בלי להשאיר עקבות – 2013 ירח דבש שני – 2014 מצחיק – 2016 בלתי נראה – 2016 חטיבת הביניים 2 – תנו לי לצאת מפה! – 2016 חטיבת הביניים 3 – אחי הוא תחמן ושקרן – 2017 הנשיא נעדר – 2018 אתר האינטרנט הרשמי של ג'יימס פטרסון ג'יימס פטרסון, ברשת החברתית פייסבוק ג'יימס פטרסון, ברשת החברתית אקס (טוויטר) ג'יימס פטרסון, ברשת החברתית אינסטגרם ג'יימס פטרסון, סרטונים בערוץ היוטיוב ג'יימס פטרסון, ברשת החברתית Goodreads ג'יימס פטרסון, באתר פינטרסט ג'יימס פטרסון (1947-), דף שער בספרייה הלאומית ג'יימס פטרסון, באתר אנציקלופדיה בריטניקה (באנגלית) ניקולס רו, גרדיאן, הסופר ג'יימס פטרסון מותח את הגבולות, באתר הארץ, 16 ביוני 2013 עלית קרפ, ג'יימס פטרסון, עובד מצטיין במפעל לייצור רבי מכר, באתר הארץ, 30 ביוני 2013 First author to sell more than 1 million e-books, באתר שיאי גינס איתמר זהר, הסופר האמריקאי ג'יימס פטרסון בראש רשימת הסופרים המרוויחים בעולם, באתר הארץ, 12 באוגוסט 2012 נטע הלפרין, ג'יימס פטרסון שורף ספרים, באתר ישראל היום, 4 בדצמבר 2014